**СЪОБЩЕНИЕ ОТНОСНО РЕАЛИЗИРАНЕТО НА ПРОЕКТ „МЛАДЕЖКА ЗАЕТОСТ – ГАРАНЦИЯ ЗА БЪДЕЩЕ“**

Община Крумовград продължава изпълнението на проект „Младежка заетост – гаранция за бъдеще“ по договор № BG05M9OP001-1.002-0130 между Община Крумовград и Министерството на труда и социалната политика за предоставяне на безвъзмездна финансова помощ по процедура "Активни" на Оперативна програма „Развитие на човешките ресурси“ 2014-2020 г.

През м. март започна изпълнението на Дейност 5 „Осигуряване на субсидирана заетост на лицата от целевата група“.

Цел на дейността: Създаване на предпоставки за последваща заетост; формиране на активно поведение на пазара на труда у лицата от целевата група; придобиване на професионални и трудови умения; подобряване условията на живот чрез решаване на проблема за трудова заетост.

От преминалите обучение за придобиване на професионална квалификация лица, на 40 ще бъде осигурена заетост за 6 месеца в Общинска администрация Крумовград.

20 от тях ще бъдат назначени на длъжност "Помощник пътен строител", а 20 на длъжност "Работник в озеленяването".

Към края на м. март 2017 г. бяха назначени 11 лица на длъжност „Помощник пътен строител“ и 11 лица на длъжност „Работник в озеленяването“. С тях са сключени трудови договори за период от 6 месеца.

С изпълнението на дейността ще бъдат създадени предпоставки за преодоляване на социалното изключване на младите хора в община Крумовград до 29-годишна възраст. Получилите квалификация лица ще имат реален шанс за придобиване и на професионални и трудови умения в сферата на придобитата квалификация.

За допълнителна информация:

03641/70-82 – Медиха Юсеин, ръководител на проекта

03641/70-82 – Ася Хаджъисмаил, координатор на проекта

03641/ 71-90 – Нури Нури, счетоводител на проекта